CELEX: 32012D0753
Language: fi
Date: 2012-12-04 00:00:00
Title: 2012/753/EU: Komission täytäntöönpanopäätös, annettu 4 päivänä joulukuuta 2012 , päätöksen 2009/177/EY liitteen I muuttamisesta siltä osin kuin on kyse Suomen ja Yhdistyneen kuningaskunnan seurantaohjelmista sekä Suomen ja Yhdistyneen kuningaskunnan taudista vapaasta asemasta vesieläinten tiettyjen tautien osalta (tiedoksiannettu numerolla C(2012) 8758)  ETA:n kannalta merkityksellinen teksti

6.12.2012   
            
            
               FI
            
            
               Euroopan unionin virallinen lehti
            
            
               L 334/48
            
         KOMISSION TÄYTÄNTÖÖNPANOPÄÄTÖS,
   annettu 4 päivänä joulukuuta 2012,
   päätöksen 2009/177/EY liitteen I muuttamisesta siltä osin kuin on kyse Suomen ja Yhdistyneen kuningaskunnan seurantaohjelmista sekä Suomen ja Yhdistyneen kuningaskunnan taudista vapaasta asemasta vesieläinten tiettyjen tautien osalta
   (tiedoksiannettu numerolla C(2012) 8758)
   (ETA:n kannalta merkityksellinen teksti)
   (2012/753/EU)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon vesiviljelyeläimiin ja niistä saataviin tuotteisiin sovellettavista eläinten terveyttä koskevista vaatimuksista sekä vesieläinten tiettyjen tautien ehkäisemisestä ja torjunnasta 24 päivänä lokakuuta 2006 annetun neuvoston direktiivin 2006/88/EY (1) ja erityisesti sen 44 artiklan 1 kohdan ja 49 artiklan 1 kohdan,
   sekä katsoo seuraavaa:
   
               (1)
            
            
               Neuvoston direktiivin 2006/88/EY täytäntöönpanosta seuranta- ja hävittämisohjelmien sekä jäsenvaltioiden, alueiden ja osastojen taudista vapaan aseman osalta 31 päivänä lokakuuta 2008 tehdyssä komission päätöksessä 2009/177/EY (2) vahvistetaan luettelo niistä jäsenvaltioista, vyöhykkeistä ja osastoista, joita koskevat yhden tai useamman direktiivin 2006/88/EY liitteessä IV olevassa II osassa mainitun muun kuin eksoottisen taudin, jäljempänä ’muut kuin eksoottiset taudit’, osalta hyväksytyt seurantaohjelmat. Päätöksessä vahvistetaan myös luettelo niistä jäsenvaltioista, vyöhykkeistä ja osastoista, jotka on julistettu taudista vapaiksi yhden tai useamman kyseisen taudin osalta.
            
         
               (2)
            
            
               Päätöksen 2009/177/EY liitteessä I olevassa B osassa vahvistetaan luettelo niistä jäsenvaltioista, vyöhykkeistä ja osastoista, joita hyväksytyt hävittämisohjelmat koskevat, ja kyseisessä liitteessä olevassa C osassa vahvistetaan luettelo niistä jäsenvaltioista, vyöhykkeistä ja osastoista, jotka on julistettu taudista vapaiksi yhden tai useamman muun kuin eksoottisen taudin osalta.
            
         
               (3)
            
            
               Suomi on toimittanut komissiolle asiakirjoja, joiden mukaan Uudenkaupungin, Pyhärannan ja Rauman kuntien alueet ovat vapaita virusperäisestä verenvuotoseptikemiasta (VHS).
            
         
               (4)
            
            
               Yhdistynyt kuningaskunta on toimittanut komissiolle asiakirjoja, joiden mukaan lounaiset Shetlandinsaaret ovat vapaita lohen tarttuvasta anemiasta (ISA-tauti).
            
         
               (5)
            
            
               Päätöksen 2009/177/EY liitteessä I olevaa B ja C osaa olisi muutettava vastaavasti.
            
         
               (6)
            
            
               Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Muutetaan direktiivin 2009/177/EY liitteen I B ja C osat tämän päätöksen liitteen mukaisesti.
   2 artikla
   Tämä päätös on osoitettu kaikille jäsenvaltioille.
   
      Tehty Brysselissä 4 päivänä joulukuuta 2012.
      
         
            Komission puolesta
         
         Tonio BORG
         
            Komission jäsen
         
      
   
   
      (1)  EUVL L 328, 24.11.2006, s. 14.
   
      (2)  EUVL L 63, 7.3.2009, s. 15.
   
      LIITE
      Muutetaan päätöksen 2009/177/EY liite I seuraavasti:
      
                  1)
               
               
                  Korvataan B osa seuraavasti:
                  ”B   OSA
                  
                  
                     Jäsenvaltiot, vyöhykkeet ja osastot, joita hyväksytyt hävittämisohjelmat koskevat
                  
                  
                              Tauti
                           
                           
                              Jäsenvaltio
                           
                           
                              ISO-koodi
                           
                           
                              Hävittämisohjelmaan kuuluvan alueen maantieteelliset rajat (jäsenvaltio, vyöhykkeet ja osastot)
                           
                        
                              Virusperäinen verenvuotoseptikemia (VHS)
                           
                           
                              Tanska
                           
                           
                              DK
                           
                           
                              Seuraavat vesistöalueet: Tim Å, Hover Å, Heager Å, Velling Å, Skjern Å, Hemmet Mølle Bæk, Lydum Å, Kongeå, Kolding Å, Vejle Å ja Holmsland Klit.
                           
                        
                              Suomi
                           
                           
                              FI
                           
                           
                              Ahvenanmaan maakunta
                           
                        
                              Tarttuvan vertamuodostavan kudoksen kuolio (IHN)
                           
                           
                               
                           
                           
                               
                           
                           
                               
                           
                        
                              Koikarpin herpesvirus (KHV-tauti)
                           
                           
                              Saksa
                           
                           
                              DE
                           
                           
                              Sachsenin osavaltio.”
                           
                        
                              Marteilioosi-nilviäistauti (Marteilia refringens)
                           
                           
                               
                           
                           
                               
                           
                           
                               
                           
                        
                              Bonamioosi-nilviäistauti (Bonamia ostreae)
                           
                           
                               
                           
                           
                               
                           
                           
                               
                           
                        
                              Valkopilkkutauti
                           
                           
                               
                           
                           
                               
                           
                           
                               
                           
                        
            
                  2)
               
               
                  Muutetaan C osa seuraavasti:
                  
                              a)
                           
                           
                              Korvataan Suomea koskeva kohta virusperäisen verenvuotoseptikemian osalta (VHS) seuraavasti:
                              
                                          ”Suomi
                                       
                                       
                                          FI
                                       
                                       
                                          Kaikki jäsenvaltion alueella mantereella sijaitsevat alueet ja rannikkoalueet, lukuun ottamatta Ahvenanmaan maakuntaa”
                                       
                                    
                        
                              b)
                           
                           
                              Poistetaan Yhdistynyttä kuningaskuntaa koskevalta riviltä lohen tarttuvaa anemiaa (ISA) koskevasta kohdasta ilmaisu ”lukuun ottamatta lounaisia Shetlandinsaaria”.